AfriForum en Virseker - AfriForum
AfriForum Jeug kondig Tuks-studiebeurswenner aan ▶
AfriForum en Virseker
Julie 18, 2016 deur afriministrator
AfriForum en Virseker bou nou saam aan ’n toekoms waar kinders en ook jongmense onderwys van hoë gehalte in Afrikaans kan kry. Is daar enige vrae oor die vennootskap?
1. Hoe pas Virseker by AfriForum in?
Die verhouding tussen AfriForum en Virseker is een van gedeelde passie vir Afrikaans en vir die uitbouing van Afrikaanse opleiding. Hoewel die Virseker-handelsmerk nie aan AfriForum behoort nie, was die Solidariteit Beweging ŉ stigtersvennoot van Virseker. Solidariteit se finansiëledienste-maatskappy is dus ŉ sleutelspeler in die aanbieding van Virseker aan Solidariteit- en AfriForum-lede.
Dit kan gedoen word, maar die kliënt sal opnuut aan onderskrywingsbepaling onderwerp word. Die implikasie van die skuif sal van kliënte se individuele risiko afhang. Daar word weereens beklemtoon dat niks vir die bestaande kliënt verander nie, en ŉ gedeelte van die inkomste wat Solidariteit Finansiële Dienste uit die bestaande produk verdien word ook aangewend om onder meer Akademia te befonds.
Virseker het ŉ trust gestig en verteenwoordigers van AfriForum dien as trustees in die raad. ŉ Gedeelte van die premie-inkomste van die Virseker-produk word aan die trust oorbetaal, waaruit verskeie inisiatiewe wat direk verband hou met Afrikaanse opleiding ondersteun word. Dit is belangrik om te weet dat die bydrae aan die trust ŉ toegewing is wat gemaak word uit die skema uit, en dat ŉ kliënt nie noodwendig ŉ hoër premie betaal vir die bydrae na die trust toe nie.
5. As ek lid van AfriForum is, MOET ek ook dan van die Virseker-produk gebruik maak?
Niemand word verplig nie, maar mense verseker in die normale handel en wandel van die lewe hul risiko’s. Al wat nou gebeur, is dat mense die uitgawe wat hulle in elk geval elke maand aangaan, kanaliseer na ŉ inisiatief wat volhoubare instellings daaruit op die been bring.
6. As ek slegs die Virseker-produk gebruik, sal ek ook moet aansluit by AfriForum?
Dit sal gaaf wees, maar dit is nie ŉ verpligting nie.
Daar is gepoog om die produk en voordele baie dieselfde as die bestaande produk te hou. Die premie vir presies dieselfde risiko verskil minimaal. Tydens die ondersoekfase is verskeie scenario’s ondersoek en vergelykings is reeds gedoen. Daar is ook ŉ hele maand lank ŉ toets gedoen waartydens Virseker vir AfriForum-lede aangebied is, en die sukseskoers was baie goed.
Ja. Virseker is ontwerp om van begin tot einde ŉ omvattende Afrikaanse ervaring te bied.